Diari Oficial de la Generalitat Valenciana


Sumari del DOGV 6418, del 16-12-2010 (2010/13529)

RESOLUCIÓ de 2 de desembre de 2010, de la Direcció General de l'Avaluació, Innovació i Qualitat Educativa i de la Formació Professional, per la qual s'adjudiquen subvencions a empreses de la Comunitat Valenciana per a incentivar la celebració de contractes indefinits a temps parcial amb alumnes de Formació Professional Inicial.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6418

Data del DOGV
:   16-12-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/13533


Data del document
:   02-12-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 2 de desembre de 2010, de la Direcció General de l'Avaluació, Innovació i Qualitat Educativa i de la Formació Professional, per la qual s'adjudiquen subvencions a empreses de la Comunitat Valenciana per a incentivar la celebració de contractes indefinits a temps parcial amb alumnes de Formació Professional Inicial. [2010/13440]
Per Orde 63/2010 de 14 de juny, de la Conselleria d'Educació (DOCV del 25.06.2010), es va regular i va convocar subvencions a empreses de la Comunitat Valenciana per a incentivar la celebració de contractes indefinits a temps parcial amb alumnes de Formació Professional Inicial.
Vista la proposta de resolució d'adjudicació de subvencions de la comissió de valoració prevista per l'article 16.1 de l'Orde 63/2010 i d'acord amb la delegació feta pel conseller d'Educació en la disposició final primera d'eixa orde, resolc:
Primer
A càrrec del crèdit consignat en la línia T 7418000 del programa 421.50, secció 09, servicio 02, del pressupost de la Generalitat per al 2010, adjudicar subvencions a les empreses de la Comunitat Valenciana per a incentivar la celebració de contractes indefinits a temps parcial amb alumnes de Formació Professional Inicial, relacionades en l'annex I d'esta resolució, en les quanties indicades.
Segon
No concedir subvencions a empreses de la Comunitat Valenciana per a incentivar la celebració de contractes indefinits a temps parcial amb alumnes de Formació Professional Inicial, a les empreses relacionades en l'annex II d'esta resolució, al no adaptar-se les sol·licituds presentades a les característiques de la convocatòria.
Tercer
L'import de l'ajuda que percebran els beneficiaris és de 7000 euros per cada contractació realitzada.
Quart
L'esmentada ajuda està acollida al règim de minimis en aplicació de Reglament (CE) 1998/2006, de la Comissió, de 15 de desembre de 2006, relatiu a l'aplicació dels articles 87 i 88 del Tractat a les ajudes de minimis (DOUE núm. L 379 de 28 de desembre de 2006). De conformitat amb el mateix les ajudes totals de minimis obtingudes per cada beneficiari no hauran de superar el límit 200.000 euros en el període de tres exercicis fiscals.
Quint
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'haurà d'interposar davant del conseller d'Educació en el termini d'un mes a partir de l'endemà de la publicació en el Diari Oficial de la Comunitat Valenciana.
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a partir de l'endemà de la publicació.
València, 2 de desembre de 2010.- La directora general d'Avaluació, Innovació i Qualitat Educativa i de la Formació Professional: Mª Auxiliadora Hernández Miñana.